Diari Oficial de la Generalitat Valenciana


Sumari del DOGV 4195, del 21-02-2002 (2002/1352)

ORDRE d'1 de febrer de 2002, de la Conselleria de Cultura i Educació, per la qual se suprimix la Secció d'Educació Secundària de l'Institut Mare Nostrum d'Alacant.
-------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/1352


Data del document
:   01-02-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alacant
    * ensenyament secundari

ORDRE d'1 de febrer de 2002, de la Conselleria de Cultura i Educació, per la qual se suprimix la Secció d'Educació Secundària de l'Institut Mare Nostrum d'Alacant. [2002/X1352]
  
L'Ordre de la Conselleria de Cultura, Educació i Ciència, de 15 de juliol de 1992, publicada en el Diari Oficial de la Generalitat Valenciana núm. 1.849, va crear entre altres la Secció de l'Institut de Formació Professional núm. 3 d'Alacant. L'Ordre de 3 de juliol de 1997, de la Conselleria de Cultura, Educació i Ciència, va assignar al citat institut la denominació específica de Mare Nostrum.
  
La disposició addicional octava del Decret 234/97, de 2 de setembre, de Govern Valencià, pel qual s'aprova el Reglament Orgànic i Funcional dels Instituts d'Educació Secundària, configura les seccions d'Educació Secundària Obligatòria com a centres dependents d'un institut d'Educació Secundària. El citat precepte faculta la Conselleria de Cultura i Educació per a la regulació, creació i supressió d'estos centres.
  
L'Ordre de 31 de juliol de 1998, de la Conselleria de Cultura, Educació i Ciència, regula les seccions dels Instituts d'Educació Secundària de la Comunitat Valenciana.
  
Els estudis de les dades d'escolarització del curs 1998/99, efectuats pel Servei de Planificació Educativa de la Direcció General de Centres Docents, assenyalen que en el citat curs escolar el centre va escolaritzar 4 grups de 2n de Formació Professional de Primer Grau de la branca Administrativa i Comercial.
  
L'any acadèmic 1999/2000, es va implantar el quart curs d'Educació Secundària Obligatòria, raó per la qual s'ha deixat d'impartir el segon curs de Formació Professional de Primer Grau, segons el que establix l'Ordre de 8 de juliol de 1998, de la Conselleria de Cultura, Educació i Ciència, que fixa el procés d'implantació dels ensenyaments de règim general regulats per la Llei Orgànica 1/1990, d'Ordenació General del Sistema Educatiu, i la progressiva extinció dels ensenyaments mitjans regulats per la Llei General d'Educació de 1970, a la Comunitat Valenciana, publicada en el Diari Oficial de la Generalitat Valenciana de 27 de juliol. Per tots estos motius, es considera, per tant, que este centre ja no és necessari.
  
La Inspecció Educativa de la Direcció Territorial de Cultura i Educació d'Alacant ha emés informe favorable en relació a la dita supressió. Així com també, s'ha evacuat el tràmit per a informar el Consell Escolar Municipal d'esta ciutat.
  
En virtut d'això i, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Se suprimix la Secció d'Educació Secundària Obligatòria, codi 22512462, dependent de l'Institut Mare Nostrum d'Alacant.
  
Segon
  
El personal no docent, amb destinació definitiva en la secció, s'integrarà en l'Institut d'Educació Secundària Gran Via d'Alacant, codi O3014861.
  
Tercer
  
El material inventariable i fungible de la secció s'integrarà en l'inventari de l'Institut Mare Nostrum d'Alacant.
  
Quart
  
Els expedients acadèmics de l'alumnat que haja cursat els seus estudis al centre que s'extingix passaran a l'Institut Mare Nostrum, que els custodiarà a l'efecte d'expedir-ne les certificacions i efectuar, si és procedent, les propostes d'expedició de les corresponents titulacions acadèmiques.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'acabament del curs acadèmic 1999/2000.
  
València, 1 de febrer de 2002
  
El conseller de Cultura i Educació,
  
p.s.r. (art. 4.1 del Decret 111/2000,
  
DOGV núm. 3.798, de 21 juliol),
  
la subsecretària,